projecte-aina/catalan_government_crawling huggingface dataset:
El curs Entrepreneurship for researchers ofereix coneixements, habilitats i recursos per a investigadors i investigadores que vulguin posicionar els avenços de la seva recerca dins del món empresarial i productiu.
El curs se centra en la creació d'un business plan per a una empresa fonamentada en R+D+I.
Aquesta formació està emmarcada en el Pla de doctorats industrials de la Generalitat de Catalunya, en el qual la universitat ofereix 30 hores per a reforçar competències transversals d'interès empresarial.
Aquesta formació es computarà per a qualsevol estudiant de doctorat que estigui matriculat a un programa de doctorat d'una universitat pública o privada.
Al final del curs, l'estudiant hauria d'haver assolit es els següents objectius:
Desenvolupar i escriure un Business Plan breu.
Organitzar i redactar un pla de recaptació de fons.
Aquesta formació desenvoluparem les següents competències:
Capacitat per a aprendre de forma continuada i autònoma.
Capacitat per a identificar productes que poden ser objecte de transferència tecnològica.
Capacitat per a generar i redactar un Business Plan que tingui en compte totes les fases d'un projecte d'emprenedoria.
Capacitat de comunicar de forma ordenada idees oralment.
El curs estarà constituït per uns materials en format audiovisual, que donaran cobertura al temari de l'assignatura.
L'estudiant haurà de visualitzar les classes magistrals i realitzar uns exercicis pràctics associats.
L'estudiant disposarà d'una aula virtual on un consultor expert en emprenedoria l'orientarà en el seu procés d'aprenentatge.
Un cop visualitzat cada capítol, s'encoratja a l'estudiant a preguntar dubtes i a debatre amb els companys de l'aula els temes que s'han tractat als materials.
El curs té una part pràctica consistent amb la redacció d'un Business Plan seguint unes indicacions concretes del professor.
La nota de l'assignatura s'obté de l'avaluació d'aquest exercici, que contindrà el propi Business Plan, un exemple de Canvas Model, i una presentació (Elevetor Pitch) dins d'un context simulat de transferència de tecnologia.
L'assignatura consta dels següents continguts (en anglès):
El pagament es realitza en línia mitjançant TPV ( pagament amb targeta de dèbit o crèdit per mitjà d'internet).
AVÍS IMPORTANT: Els membres de la comunitat UOC han de fer la matriculació VIRTUAL des de l'accés al web dels Seminaris de la pàgina d'inici del Campus Virtual de la UOC, a l'apartat Informació per a l'estudiant i notícies, per a poder gaudir dels avantatges de pertànyer a la comunitat UOC.
Excepció: als cursos de l'àmbit Crash courses per a professionals de les TIC, s'hi han de matricular des del portal ( www.uoc.edu ) i triar el descompte de Comunitat quan formalitzen la matrícula.
La UOC es reserva el dret d'anul·lar els cursos que no superin un mínim d'inscripcions.
Els estudiants afectats podran optar per un canvi de curs o sol·licitar la devolució de la matrícula.
Un cop hagin començat els cursos, no s'acceptaran anul·lacions de matrícula.
Informació sobre el desistiment de matrícula »
El Pla de Doctorats Industrials promou la realització de Doctorats vinculats a la resolució de reptes en empreses i organitzacions concretes.
Tant en cas de voler dur a terme una tesi doctorat en el món professional, com en cas de formar part d'una empresa susceptible d' incorporar aquest tipus de talent, la Generalitat de Catalunya disposa de les oportunitats que ofereix el seu Pla de Doctorats Industrials.
Vols cursar un Doctorat i t'has plantejat quina pot ser la millor opció?
Vols conèixer si pots gaudir dels seus avantatges a la teva empresa?
Apunta't al taller que organitza la UOC el vinent 1 de març –de 19h a 21h– a la seva seu de Tibidabo (Avinguda Tibidabo 39, Sala d'actes), quan coneixerem experiències reals i podràs fer les consultes que estimis oportunes sobre el teu cas.
Aquesta activitat és gratuïta: en cas de voler assistir-hi, cal omplir el següent formulari d'inscripció.
Hi ha més informació del programa del taller en aquest enllaç.
El Pla de Doctorats Industrials és una iniciativa de la Generalitat de Catalunya, basada en referències internacionals consolidades -França (CIFRE) o Dinamarca (Industrial PhD Programme)-, i té per objecte contribuir a la competitivitat i internacionalització del teixit industrial català, captar i retenir talent i situar els estudiants de doctorat en condicions de desenvolupar projectes de recerca i innovació en una empresa.
El seu element essencial és un projecte de recerca estratègic d'una empresa que es desenvoluparà en col·laboració amb una universitat i que serà objecte d'una tesi doctoral.
Aquesta activitat forma part del cicle de la UOC R&I Meeting Days amb el qual la universitat programa de manera periòdica activitats d'interès de la mà d'experts adreçades a persones interessades en aspectes sobre diferents àmbits de la recerca i la innovació.
Anteriorment aquestes activitats formaven part del cicle Dijous amb l'OSRT.
L' Agència de Gestió d'Ajuts Universitaris i de Recerca (AGAUR) ha concedit dos nous doctorats industrials a la UVic-UCC.
El primer dels dos projectes està vinculat al grup de recerca de Tractament de Dades i Senyals (TDI) i el durà a terme Montserrat Peñarroya a l'empresa Quadrant Alfa S.L. L'altre, lligat al grup de recerca de Bioinformàtica i Estadística Mèdica (BEM), es farà conjuntament amb l'empresa Whole Genix S.L. i l' Institut de Recerca contra la Leucèmica Josep Carreras (IJC) i el durà a terme Beatriz Cadenas.
Aquests dos nous doctorats industrials arriben coincidint amb la quarta convocatòria del Pla de Doctorats Industrials de la Generalitat de Catalunya, i s'afegeixen als 11 que la Universitat ja desenvolupa (10 dels quals en curs) en 9 empreses catalanes.
Es tracta d'una xifra proporcionalment elevada en relació al volum d'alumnes de la UVic-UCC, on després de tres convocatòries el programa ha tingut una destacada acceptació i bon funcionament.
L'element essencial d'un doctorat industrial és que l'objecte de la tesi doctoral de l'estudiant gira a l'entorn d'un projecte de recerca estratègic de l'empresa on fa la seva formació investigadora, sempre en col·laboració amb una universitat.
El Pla de Doctorats Industrials té com a objectiu contribuir a la competitivitat i a la internacionalització del teixit industrial català, captar talent i formar doctors i doctores per a les empreses dins els projectes d'R+D+I.
La Doctoranda Industrial pilot Blanca López de la Universitat de Barcelona va defensar la seva tesi " Desenvolupament d'una síntesi industrialitzable d'un fàrmac" el passat 20 de setembre de 2016 a les 12.00h a la sala de graus Eduard Fontserè a l'aulari de la Facultat de Física.
La decisió del tribunal va ser d'excel·lent i durant els dies vinents es resoldrà si es concedeix el Cum Laude.
Des del programa de Doctorats Industrials vam fer el seguiment de la defensa, així com també vam poder realitzar unes breus preguntes a Blanca López on ens explica les seves impressions respecte a l'experiència dels Doctorats Industrials i la defensa de la tesi.
Jordi Garcia, director de tesi de la Blanca López, catedràtic de química a la UB.
Actualment també està dirigint un altre projecte de Doctorat Industrial de l'edició 2013, amb l'empresa Ecopol Tech, SL.
Marti Bartra, també present en la defensa, és director científic d'R+D a Esteve Química i codirector de la tesi de la Blanca López, així com també és inventor amb diverses patents a Esteve Química.
El passat 30 de setembre de 2016 des del programa de Doctorats Industrials vam fer el seguiment de la defensa de Tesi del Doctorand Industrial Xavier Serrat, l'acte va tenir lloc a l'Aula de Graus de la Facultat de Biologia de la UB.
La tesi anomenada " Applied biotechnology to improve Mediterranean rice varieties " va obtenir del tribunal la qualificació d'excel·lent i durant els dies vinents es resoldrà si es concedeix el Cum Laude.
La tesi vincula la Càmara Arrossera del Montsià / Secció de Crèdit SCCL i la Universitat de Barcelona.
Des del programa de Doctorats Industrials al marge de fer el seguiment de la defensa, també vam poder realitzar unes breus preguntes a Xavier Serrat on ens explica les seves impressions respecte a l'experiència dels Doctorats Industrials i la defensa de la tesi.
Eurecat Mobile Forum 2016 és el congrés especialitzat en aplicacions mòbils i les darreres novetats, tendències i estratègies del sector de la mobilitat.
El congrés tindra lloc els dies 29-30 de novembre al CaixaForum de Barcelona (Av.
Organitzat pel centre tecnològic Eurecat (membre de Tecnio ), amb el suport de CaixaBank, Tecnocom i la Generalitat de Catalunya a través del pla idigital, l'Eurecat Mobile Forum pren el relleu del BDigital Apps en la seva sisena edició, amb l'objectiu de donar resposta a les noves experiències, tendències i oportunitats que ofereix el món de la mobilitat des del punt de vista corporatiu i de negoci.
Es preveu que més de 800 professionals assisteixin al congrés.
Sóc Alba Castillo i estic cursant l'últim any de doctorat industrial entre la Universitat de Girona i Aquatec, proyectos para el sector del Agua SAU (del grup SUEZ).
El meu projecte tracta sobre Sistemes d'Ajuda a la Decisió (EDSS) per a la selecció de sistemes de sanejament.
Durant el doctorat, gràcies a la borsa de mobilitat, he pogut fer dues estàncies.
La primera d'elles va ser a la Universitat Tècnica de Dinamarca (DTU), a l'inici del segon any de doctorat (un mes i mig).
Al CAPEC-PROCESS de la DTU son experts en el desenvolupament de models d'optimització i hi vam treballar conjuntament per tal d'integrar el EDSS, desenvolupat a la Universitat de Girona, amb un optimitzador per a la selecció de tractaments d'aigües, desenvolupat a la DTU.
Aquest treball va permetre incrementar l'aplicabilitat del EDSS, obtenint una metodologia on s'integra el coneixement expert amb models matemàtics.
La segona estada del doctorat va ser a la Universitat de Cranfield, a Regne Unit, al final del segon any de doctorat (un mes i mig).
A l'institut de l'aigua de la Universitat de Cranfield, treballen en el desenvolupament de tractaments per a la recuperació de nutrients en el procés de tractament de les aigües residuals.
Durant la meva estada vaig treballar amb ells per tal d'adquirir els coneixements necessaris en aquest tipus de tècniques, amb l'objectiu de desenvolupar un EDSS on es puguin aplicar estratègies de recuperació de recursos.
Les experiències a universitats estrangeres m'han permès conèixer com es treballa en altres grups d'investigació, la qual cosa és molt enriquidora des del punt de vista professional.
A més a més, he tingut l'oportunitat de conèixer gent d'arreu del món i treballar-hi conjuntament, això m'ha aportat una riquesa difícil d'aconseguir d'una altra manera.
El passat dilluns 19 de desembre, en una sessió especial organitzada a la Sala de Juntes de la Facultat d'Informàtica de Barcelona (FIB) de la UPC, els estudiants de l'assignatura Sistemes d'Informació per a les Organitzacions (SIO) de la FIB han presentat per grups les seves propostes de millora pel funcionalment actual del Pla de Doctorats Industrials de la Generalitat de Catalunya, davant dels responsables tècnics d'aquest programa, els senyors Joan Francesc Córdoba i Jordi Alba, qui també han pogut comentar i preguntar als estudiants al respecte.
L'assignatura SIO és una de les primeres assignatures de l'Especialitat de Sistemes d'Informació del Grau en Enginyeria Informàtica de la FIB.
En les darreres edicions planteja als estudiants, en la seva part pràctica, la modelització i anàlisi de dominis reals mitjançant llenguatges i eines d'arquitectura empresarial, i a partir d'això, la generació ben fonamentada de propostes de millora a nivell d'activitat (negoci o servei públic), i de suport amb sistemes i tecnologies d'informació.
En aquesta ocasió, els deu grups d'estudiants de SIO han presentat la síntesi dels seus treballs pràctics desenvolupats durant el quadrimestre de tardor del curs 2016-17, després de modelar i analitzar els principals processos de treball implicats en la gestió del Pla de Doctorats Industrials, així com el suport donat amb sistemes d'informació als actors implicats en aquests processos.
Aquesta feina l'han desenvolupat amb la informació, el seguiment i el suport del professor de SIO, Joan A. Pastor, qui de fet participa a l'esmentat programa com a director de dos projectes de doctorat industrial, un dels quals fets en col·laboració amb el professor Josep Casanovas i l'inLabFIB.
La Degana de FIB, Núria Castell i el professor Pastor han agraït personalment als senyors Joan Francesc Córdoba, Director Tècnic del Pla de Doctorats Industrial, i Jordi Alba, membre de l'Equip Executiu d'aquest programa, per haver acceptat d'assistir, escoltar i interpel·lar directament les presentacions dels estudiants de la FIB.
Amb el permís dels autors, la versió final dels millors treballs d'aquesta edició de SIO es posaran a l'abast de la Secretaria d'Universitats i Recerca de la Generalitat de Catalunya, per a la seva consideració i eventual aprofitament.
El Govern ha autoritzat destinar a l'Agència de Gestió d'Ajuts Universitaris i de Recerca (AGAUR), un import total de 3.649.000 euros per atendre la convocatòria d'ajuts a projectes de Doctorats Industrials per al període 2017-2019.
Les anualitat es distribueixen en 729.000 euros l'any 2017; 1.459.600 euros el 2018; i 1.459.600 euros el 2019.
El Govern va crear el Pla de Doctorats Industrials el 2012 per afavorir que els doctorands de les universitats catalanes desenvolupin la tesi doctoral en el si d'una empresa.
L'objectiu és garantir la transferència de coneixement, contribuir a la competitivitat i internacionalització de la indústria catalana, reforçar els instruments per captar el talent que genera el país i situar els futurs doctors en condicions de desenvolupar projectes d'R+D+I en una empresa.
El darrer 8 de Febrer el Doctorand Industrial Victor Garcia Font va defensar la seva tesi: "Anomaly detection in smart city wireless sensor networks" Van assistir un gran nombre de persones que el van acompanyar, així com els directors de la tesi, en Dr.
L'actre va tenir lloc a la Sala Josep Laporte de la seu de la UOC a Avda.
Tibidabo 39-43, organitzat per la Universitat Oberta de Catalunya, Escola de Doctorat.
Judit Morlà ha estat una de les 16 persones seleccionades de les 79 que van participar al concurs de monòlegs científics FameLab 2017.
La seva intervenció durant tres minuts parlant de nanotecnologia va convèncer el jurat, que va destacar les "grans habilitats comunicatives dels concursants per explicar, en tres minuts i de forma entretinguda", els diversos temes que es van presentar a concurs.
Ara, la Judit participarà a la semifinal de Barcelona -l'altra es fa a Bilbao-, que tindrà lloc el 7 d'abril, en un acte presentat per l'actriu i humorista Sílvia Abril.
És el segon cop que un investigador de la URV es classifica per aquest certamen, i el primer que la Universitat Rovira i Virgili és la única universitat catalana que passa a la semifinal.
El jurat que avaluarà els semifinalistes està integrat per representants del món de la ciència i la comunicació i valorarà les actuacions tenint en compte el contingut i la claredat del monòleg, així com el carisma de l'aspirant.
Dels 16 concursants, vuit es classificaran a la final espanyola, que es disputarà a Madrid, i d'aquí sortirà el guanyador, que representarà Espanya a la final internacional Cheltenham Science Festival, que es farà al juny al Regne Unit.
La Judit Morlà va ser la guanyadora del concurs "Vols saber què investigo? ", que la URV va organitzar el 15 de novembre al Teatre Bartrina de Reus en el marc de la Setmana de la Ciència 2016, on va presentar un altre monòleg sobre nanotecnologia.
Famelab és un concurs de monòlegs científics que va néixer l'any 2005 gràcies a una idea original del Festival de Cheltenham, que té per objectiu fomentar la divulgació de la ciència identificant, formant i donant a conèixer nous talents de la ciència a través d'un format innovador com és el monòleg científic.
A l'Estat espanyol l'organitzen la Fundación Española para la Ciencia y la Tecnología (FECYT) i el British Council, amb la col·laboració de l'Obra Social "la Caixa".
Actualment es celebra a més de 30 països d'Europa, Àsia, Àfrica i Estats Units, i ja són més de 8.000 els investigadors de tot el món que han participat en alguna de les seves edicions.
La seu de la Secretaria d'Universitats i Recerca de la Generalitat ha acollit la sessió anual de benvinguda als doctorands industrials.
El programa és un instrument de transferència de coneixement i d'innovació per al teixit industrial, per mitjà del qual els doctorands fan els projectes d'investigació a la mateixa empresa.
Durant una hora part de l'equip dels Doctorats Industrials ha informat, a un nombrós grup d'estudiants, sobre el desenvolupament del programa en els tres anys vinents.
Jordi Alba Granados, gestor de projectes del Pla a la Secretaria d'Universitats i Recerca de la Generalitat, ha desenvolupat tots els detalls del guió que els estudiants desenvoluparan durant el Doctorat Industrial.
Les preguntes dels assistents han ocupat gran part de la sessió i han pogut ser resoltes per l'equip dels Doctorats Industrials, generant un interessant debat.
Durant el matí d'avui dijous 2 març es desenvolupa la sessió, dirigida a empreses beneficiàries del programa de Doctorats Industrials, sobre " Incentius fiscals per a empreses beneficiàries de Doctorats Industrials ".
La sala d'actes de la seu d' ACCIÓ a Passeig de Gràcia 129 ha acollit aquest acte que pretén donar a conèixer les eines que faciliten l'aplicació d'incentius fiscals per empreses que han dut a terme projectes d'R+D i Innovació.
Durant les 3 hores de durada d'aquesta sessió un gran nombre de participants del Pla de Doctorats Industrials computaran dins de les 30 hores addicionals que han de realitzar, en competències transversals d'interès empresarial.
L'objectiu per al 2017 es iniciar 75 nous projectes de doctorat industrial
El Pla de Doctorats Industrials (DI) es consolida amb la convocatòria de la cinquena edició per promoure projectes de doctorat en l'entorn empresarial.
El pressupost de la convocatòria 2017 es manté respecte les edicions anteriors (4,4 milions d'euros) amb la voluntat d'iniciar 75 nous projectes de doctorat industrial i d'incrementar la participació dels projectes dels àmbits de ciències socials, arts i humanitats.
Des de l'inici dels Doctorats Industrials –a finals del 2012 amb un pla pilot–, s'han posat en marxa 345 projectes de recerca, desenvolupament i innovació (R+D+I), amb la col·laboració de les universitats catalanes, tant públiques com privades, i dels centres de recerca de Catalunya, conjuntament amb 235 empreses o institucions, des de start-ups fins a grans companyies i en tots els àmbits (ciències, enginyeries, ciències de la salut i humanitats, entre d'altres).
Per al secretari d'Universitats i Recerca, Arcadi Navarro, "els excel·lents resultats obtinguts fins al moment mostren com la col·laboració público-privada en R+D+I és un dels motors del desenvolupament econòmic i social d'un país".
La nova edició de Pla, que impulsa el Govern a través de la Secretaria d'Universitats i Recerca, és " facilitar que la recerca i la innovació arribin també a uns àmbits vitals per a la nostra societat com són els de les ciències socials, les arts i les humanitats", segons destaca el director acadèmic del Pla de Doctorats Industrials, Albert Sangrà
El Pla de Doctorats Industirals ha permès mobilitzar 48 milions d'euros, dues terceres parts dels quals compromesos per les empreses.
Un volum que evidencia la consolidació del model català per portar els projectes de doctoral al teixit productiu.
L'objectiu del Pla de Doctorats Industrials és contribuir a la competitivitat del teixit empresarial i de recerca català, reforçar els instruments per captar el talent que genera el país i situar els futurs doctors en condicions de desenvolupar projectes d'R+D+I en una empresa o institució.
L'element essencial del Pla és el projecte de recerca de l'entorn empresarial en què el doctorand desenvolupa la seva formació investigadora, en col·laboració amb una universitat o centre de recerca, i que és objecte d'una tesi doctoral.
Als entorns acadèmics, els facilita la transferència de la seva tecnologia i els seus coneixements a l'entorn productiu i reforça els seus vincles amb el món empresarial.
El Pla està gestionat per l'Agència de Gestió d'Ajuts Universitaris i de Recerca (AGAUR) i compta amb la col·laboració del Consorci de Serveis Universitaris de Catalunya (CSUC).
Així mateix, té el suport de les 12 universitats catalanes i del món empresarial per afavorir la transferència de coneixement al sector productiu.
NOTÍCIA ORIGINAL - http://www.cresa.cat/ - 12 d'abril de 2017
El pròxim 25 d'abril la doctoranda Beatriz Garcia Morante defensarà la tesi titulada " Avançant cap a un model experimental per millorar la reproducció de pneumònia causada per Mycoplasma hyopneumoniae ", dirigida pels investigadors de l'IRTA-CReSA: Dra.
Aquesta tesi ha estat el fruit del treball realitzat durant 3 anys sota una beca de Doctorat Industrial.
L'estreta col·laboració amb l'empresa farmacèutica Boehringer Ingelheim ha estat del tot fonamental i molt enriquidora per la doctoranda, ja que li ha permés conèixer una altra perspectiva científica així com fer diverses estades a una de les seus d'investigació veterinària, a Hannover (Alemanya).
La infecció per M. hyopneumoniae està àmpliament estesa per la majoria de països productors de porcí.
Malgrat la seva importància, encara hi ha punts rellevants que queden per resoldre; alguns d'ells referents a la complexa patogènesi de la infecció així com de la pneumònia que en resulta.
Tot i que els models experimentals de M. hyopneumoniae són un bon punt de sortida per tractar aquestes qüestions, en aquest escenari s'observa una àmplia variabilitat tant en la reproductibilitat com en la prevalença i la gravetat de la pneumònia.
Aquesta variabilitat és preocupant, per exemple, en el cas de voler complir amb els requisits d'eficàcia per a productes medicamentosos d'ús veterinari, especialment en el cas de les vacunes, ja que es demana una reducció significativa de les lesions pulmonars al comparar amb les de porcs no vacunats.
Així doncs, un model experimental de M. hyopneumoniae validat i que asseguri la reproducció de pneumònia és d'interès.
Aquesta tesi es va plantejar amb l'objectiu d'identificar i optimitzar les condicions experimentals que més poden influenciar el desenvolupament de pneumònia.
A més, també s'hi avaluen paràmetres ante-mortem amb cert potencial per predir la prevalença i la gravetat de pneumònia.
Com a resultat, la tesi inclou 5 estudis, dels quals 3 han estat publicats en revistes internacionals indexades i els altres dos estan en vies de publicació:
A més a més s'han publicat els següents articles de divulgació:
Aquesta tesi ha estat finançada per la Secretaria d'Universitats i Recerca del Departament d'Empresa i Coneixement de la Generalitat de Catalunya ( Doctorats Industrials, 2013 DI 039) i per Boehringer Ingelheim España S.A., División Veterinaria.
Els estudis inclosos en aquesta tesi també han estat co-financats per Boehringer Ingelheim Veterinary Research Center (BIVRC) GmbH & Co.
NOTÍCIA ORIGINAL - http://www.elpuntavui.cat/ - 12 maig 2017
La Generalitat impulsa el pla de doctorats industrials, un programa que aporta a les empreses dotació econòmica per als tres anys que dura la realització del projecte de recerca i de la tesi doctoral, així com deduccions i bonificacions fiscals per a les activitats d'R+D+I. L'objectiu és atraure talent per contribuir a la competitivitat i internacionalització de la indústria catalana.
Tot i que el pes de la indústria suposa el 36% del PIB de l'Anoia, superior a la mitjana del país, cap empresa de la comarca s'ha adherit encara al pla.
Per donar-lo a conèixer, la Unió Empresarial de l'Anoia organitza dilluns, a les 18 h, a la seva seu una jornada amb les experiències del doctorand anoienc Ricard Espelt, l'empresa metal·lúrgica AUSA de Manresa i la química Cromogenia Units, de Barcelona.